钦定古今图书集成/明伦汇编/皇极典/第243卷 > 易经 > 《节卦》
## 钦定古今图书集成/明伦汇编/皇极典/第243卷 > 易经 > 《节卦》

《彖》曰：“天地节而四时成，节以制度，不伤财，不害民。”

〈程传〉“天地有节故能成”，“四时无节”则失序也。圣人立制度以为节，故能不伤财害民，人欲之无穷也。苟非节以制度，则侈肆至于伤财害民矣。

《象》曰：泽上有水，“节”；君子以制数度，议德行。

〈程传〉泽之容水有限，过则盈溢，是有节，故为“节”也。君子观节之象，以制立数度，凡物之大小、轻重、高下、文质，皆有数度，所以为节也。数，多寡。度，法制。议，德行者，存诸中为德，发于外为行。人之德行，当义则中节。议，谓商度求中节也。